BEM วิ่ง 3% รับเปิดปท.-เรียนออนไซต์ หนุนผู้โดยสารเพิ่ม โบรกเคาะเป้า 9.99 บ.
BEM วิ่ง 3% รับเปิดประเทศ-เรียนออนไซต์ กลับทำงานปกติ หนุนผู้โดยสารเพิ่ม และได้ประโยชน์จากการพัฒนาโครงการรถไฟฟ้าสายสีชมพู สายสีเหลือง และสายสีม่วงใต้ โบรกเคาะเป้า 9.99 บ.
BEM วิ่ง 3% รับเปิดประเทศ-เรียนออนไซต์ กลับทำงานปกติ หนุนผู้โดยสารเพิ่ม และได้ประโยชน์จากการพัฒนาโครงการรถไฟฟ้าสายสีชมพู สายสีเหลือง และสายสีม่วงใต้ โบรกเคาะเป้า 9.99 บ.
23 พ.ค. 2565

ผู้สื่อข่าวรายงานว่าวันนี้ (23 พ.ค. 2565) ราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 15:29 น. อยู่ที่ระดับ 9.05 บาท เพิ่มขึ้น 0.25 บาท หรือ 2.84% โดยทำจุดสูงสุดที่ 9.15 บาท และทำจุดต่ำสุดที่ 8.90 บาท ด้วยมูลค่าการซื้อขาย 1.14 พันล้านบาท

บล.กสิกรไทย ระบุในบทวิเคราะห์ (23 พ.ค. 2565) ว่า ได้รับกระแสบวกจากการเปิดเมือง 1) นักท่องเที่ยวที่ได้รับวัคซีนครบโดสอาจเดินทางเข้าไทยได้โดยไม่ต้องตรวจโควิด-19 2) โรงเรียนเริ่มเปิดเรียนออนไซต์ 3) การเปิดร้านอาหารและบริการอย่างเต็มรูปแบบ เช่น  การขายเครื่องดื่มแอลกอฮอล์ และ 4) การกลับไปทำงานในสำนักงาน โดยมาตรการดังกล่าวจะช่วยเพิ่มการเดินทางและเป็นประโยชน์โดยตรงต่อ BEM นอกจานกนี้ยังจะได้ประโยชน์จากการพัฒนาโครงการรถไฟฟ้าสายสีชมพู สายสีเหลือง และสายสีม่วงใต้ โดยการประมูลโครงการรถไฟฟ้าสายสีส้ม คาดว่าจะประกาศ TOR ในสัปดาห์นี้ และโครงการทางด่วน 2 ชั้น แนะนำราคาเป้าหมาย 9.99 บาท